OpenLLM-France/wikimedia huggingface dataset:
# Garbiñe Alustiza

Garbiñe Alustiza Lasa (Zerain, Gipuzkoa, 1964ko maiatzaren 20a) irakaslea eta bolaria da. Gipuzkoako Bola eta Toka Federazioan Lehenengo emakumezkoa da, bai lehendakaritzan, bai federazioaren zuzendaritza taldean.

## Bizitza

Zeraingo Unsulategi baserrian jaio zen. Antonio Alustiza zeraindarraren eta Olaberriko Julita Lasaren alaba da Garbiñe. Itxaro Alustiza du alaba.

### Ikasle eta irakasle

Zeraingo eskolan hasi zituen ikasketak eta eskola hura itxi zutenean, Segurara aldatu zen. Ondorengo urratsak Beasaingo Txindoki institutuan eman zituen. Donostiako Elizbarrutiko magisteritza eskolan egin zen maistra. Irakaslea da ogibidez eta Tolosako Felix Samaniego eskola publikoan dihardu lanean.

### Bolari

Etxean gertutik ezagutu zuen bola jokoa, aita (Antonio Alustiza) eta neba (Endika Alustiza) bolari handiak izan baitziren.
2017ko abenduko batzar nagusian lehendakari aldaketa gauzatu zen Gipuzkoako Bola eta Toka Federazioan. Garbiñe Alustiza Lehenengo emakumezkoa da, bai lehendakaritzan, bai federazioaren zuzendaritza taldean.
Lau urterako agintaldia izaten da. Alustiza zeraindarrak ia 500 kirolariko federazioa gidatzen du.
   «480 fitxa daude, eta beti sortzen dira gauzak. Hilean behin egiten dute bilera, sortzen diren arazoez aritzeko».
Federazioak 14.000 euroko diru ekarpena jasotzen du diputaziotik. Ez dauka langilerik, eta zuzendaritzako kide guztiak boluntarioak dira.

## Palmaresa

* 2013an Seguran, Gipuzkoako txapelketan, lehena izan zen.
* 2014an Lasarte-Orian, Euskadiko txapelketan, lehena izan zen.
* 2015ean Seguran, Gipuzkoako txapelketan, lehena izan zen.
* 2015ean Goierriko 27. Bola Txapelketan, emakumezkoen artean, Garbiñe Alustiza zeraindarra izan zen lehena, 258 puntu lortuta.
* 2016an Segurako Bolari eta Tokalari Egunean Garbiñe Alustizak jantzi zuen txapela.
* 2016an Lehendari txapelketan txapela eskuratu zuen.
* 2016an Bikotekako lehiaketan txapeldun Aitziber Makazagarekin batera
* 2017an Bikotekako lehiaketan txapeldun Aitziber Makazagarekin batera
* 2017an Beasainen garaiko produktuen azokaren barruan egin zen bola txapelketan, Garbiñe Alustiza izan zen irabazle emakumezkoetan.
* 2018ko otsailean Añorgan jokatu zen Gipuzkoako Binakako Bola Txapelketan Garbiñe Alustiza eta Aitziber Makatzaga zeraindarrak bigarren gelditu ziren.
* 2022ko maiatzean Goierriko Bolo Txapelketan Emakumezkoen kategorian Garbiñe Alustiza, Aitziber Makazaga eta Maider Lazkano bigarren sailkatu ziren.
Horiez gain, taldekako txapelketa batzuk ere irabazi ditu Zeraingo emakume taldearekin.

## Erreferentziak

* 1 2 «Zeraindarrak lehendakari» Goierriko Hitza 2017-01-30 (Noiz kontsultatua: 2022-06-15).
* ↑ «Jokin Izagirre eta Garbiñe Alustiza nagusi Bolari Egunean» Goierriko Hitza 2016-12-12 (Noiz kontsultatua: 2022-06-15).
* ↑ «Garbiñe Alustiza eta Pedro Lazkano bolako irabazleak» Goierriko Hitza 2017-02-07 (Noiz kontsultatua: 2022-06-15).
* ↑ «Goierritarrak nagusi Gipuzkoako binakako bola txapelketan» Goierriko Hitza 2018-02-26 (Noiz kontsultatua: 2022-06-15).
* ↑ «Goierriko Bolo Txapelketak baditu irabazleak» El Diario Vasco 2022-05-23 (Noiz kontsultatua: 2022-06-15).

## Kanpo estekak

* Datuak: Q112583128
# Garbiñe Aranburu

Garbiñe Aranburu Irazusta (Legorreta, Gipuzkoa, 1973) euskal sindikalista da. Lan Harremanetan diplomaduna da. LAB sindikatuan Ekintza Sindikaleko eta Negoziazio Kolektiboko idazkaria izan zen, lehenbizi, idazkari nagusia 2017tik 2022ra, eta koordinatzaile orokorra X. Biltzarretik eta Igor Arroyorekin batera.

## Erreferentziak

* ↑ Berria.eus. ««Kontraboterean jaio eta hazi gara; inork ez digu leziorik emango»» Berria (Noiz kontsultatua: 2019-05-19).
* ↑ Santamaria, Ivan. (2017-05-25). «Garbiñe Aranburu aukeratu dute LABeko idazkari nagusi, botoen %91,5 lortuta» Berria (Noiz kontsultatua: 2017-05-25).
* Datuak: Q30058900
* Multimedia: Garbiñe Aranburu / Q30058900
# Garbiñe Balerdi

Garbiñe Balerdi Urrestarazu (Larriturri baserria, Irura, Gipuzkoa, 1935eko apirilaren 25a) erraketista profesionala izan zen. Irura II izengoitiaz jokatu zuen, aurrelari postuan, Madrilgo eta Mexikoko frontoietan.

## Biografia
### Erraketista ibilbidea

1961tik 1974ra Garbiñe Balerdik Madrilgo Madrid frontoian eta Mexikoko Metropolitano frontoian jokatu zuen bere ibilbidean zehar. Haren ahizpa Eladia eta Belén ere erreketistak izan ziren, baita lehengusina Eladia Altuna ere.

### Erraketisten historia

Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino.
Erraketistak garaiko emakume aurreratuak izan ziren, familia eta herria utzi eta lanera alde egin eta mundu guztian zehar maila profesionalean pilotan aritu zirenak 1917 eta 1980 artean. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen.

## Erreferentziak

* ↑ «Garbiñe (Purificación) Balerdi Urrestarazu Irura II | Raketistak» datubasea.raketistak.com (Noiz kontsultatua: 2023-01-09).
* ↑ Garmendia, Lander Muñagorri. «Ahaztutako erraketistak» Berria (Noiz kontsultatua: 2023-04-25).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q116153869
# Garbitegi (argipena)

Garbitegi honakoa izan daiteke:
* Latsagia, garbitzeko erabiltzen den herrietako egitura, eta bertan dagoen latsarria, garbitzeko harria; labaderoa (Heg.).
* Garbigela, eraikinetan arropa garbitzeko erabiltzen den gela berezia.
* Tindategia, arropa garbitzen duen negozioa.
* Garbitegi autozerbitzua, garbigailuak norberak erabiltzeko egoten diren negozioa, labanderia (Heg.), labomatika (Ipar.)
* Garbitokia, katolizismoan, zerura joan aurretiko gunea, purgatorioa (Heg.)
# Garbitegi (autozerbitzua)

    Artikulu hau autozerbitzu saltegiari buruzkoa da; beste esanahietarako, ikus «Garbitegi (argipena)».
Autozerbitzuko garbitegia, ikuztegia, labomatika (Ipar.) edo labanderia (Heg.) arropa norberak eramateko tokia da, bertan garbitu eta lehortzeko.
Erresuma Batuan launderette edo laundrette esaten zaie, eta Ameriketako Estatu Batuetan, Kanadan, Australian eta Zelanda Berrian laundromat ( Westinghouse Electric Corporation -en marka generiko batetik hartutako terminotik). AEBetako toki batzuetan washateria ere esaten zaie.

## Erreferentziak

* ↑ Fundazioa, Elhuyar. «launderette» Elhuyar Hiztegia (Noiz kontsultatua: 2024-04-19).

## Kanpo estekak

* Datuak: Q1143034
* Multimedia: Laundromats / Q1143034
# Garbitoki (erlijioa)

Garbitokia, halaber garbilekua, garbitegia edo purgatorioa, teologia katolikoaren sinesmen bat da. Horren arabera, bekatu larririk (Jainkoaren kontrako zuzeneko ekintzarik) ez dutenek, hau da, guztiz garbitu gabeko bekatuak soilik dituztenek, garbitokian penitentzia egin behar dute, ondoren Zerura joateko.
Garbitokian dauden arimak Zerura joango dira bere garaian; beraz, ez da Infernuaren atal bat, aparteko leku bat baizik. Garbitokiko arimen alde biziek egiten dituzten otoitz eta errukizko ekintzek garbitokian egin beharreko denbora labur dezakete. Purgatorioko arimek bi gaitz jasan behar dituzte:

## Kanpo estekak

* Datuak: Q566
* Multimedia: Purgatory / Q566
# Fatima al-Aqel

Fatima al-Aqel (arabieraz: فاطمة العاقل‎; 1957 – 2012ko urtarrilaren 11) emakume itsuen eskubideen aldeko yemendar ekintzailea izan zen.

## Bizitza

Kairoko Unibertsitatean ikasten ari zela, itsu bihurtu zen. Arteetan lizentziatu zen eta islamiar ikasketetan diploma bat jaso zuen.
1995ean emakume itsuentzako Yemengo lehen eskola ireki zuen. 1997an, erakunde bat sortu zuen, Al-Aman Organization Blind Women Care (AOBWC), hezkuntzan eta langilerian emakume itsuek dituzten aukerak areagotzeko. Yemenek itsutasun- eta begi-gaixotasun-tasa altua du, eta horietako asko tratagarriak dira. Hala ere, yemendar askok ezin dute tratamendua ordaindu, edo kasu batzuetan, aholku mediko okerrak jasotzen dituzte, eta ondorioz itsu geratzen dira. 2012an, 76.000 yemendar itsu inguru zeudela kalkulatu zen, gehienak landa-eremuetan bizi zirela. Yemenen, pertsona desgaituek ikasketak egiteko eta zerbitzu sozial eta publikoetarako sarbidea jasotzeko erronka asko dituzte.
Fatima al-Aqelek nahi zuen Yemengo emakume itsuak gizartearen parte aktibo izatea eta ikasten jarraitu eta enplegua lortu ahal izatea. AOBWCk emakume itsuei ikasten eta bizitza sozial eta politikoan aktiboki parte hartzen laguntzen die. Gainera, liburuak Braille sistemara egokitzen ditu. Erakundeak Hezkuntza Ministerioarekin eta antzeko beste fundazio batzuekin kolaboratzen du. 2001ean, Fatima al-Aqelek AOBWCren eta Britainia Handiko Kultur Kontseiluaren arteko lankidetza-hitzarmen bat sinatu zuen.
2012ko urtarrilaren 11n hil zen. Urte berean, hil osteko Balqis saria eman zioten, Yemengo emakume taldeen ekarpenak aitortzeko ematen dena.

## Erreferentziak

* 1 2 3 (Ingelesez) Nasser, Afrah. «Yemen Lost One of its Female Change-Makers; Fatima al-Aqel» Afrah Nasser's Blog 2012-01-12 (Noiz kontsultatua: 2023-10-30).
* ↑ (Ingelesez) Bryan, Angie. «Speech in honor of International Women's Day» Embassy of the United States - Yemen 2010-03-08 jatorrizkotik artxibatua (artxibatze data: 2015-04-05) (Noiz kontsultatua: 2023-10-30).
* ↑ (Ingelesez) «More Efforts Needed to Fight Blindness in Yemen» Yemen Times 2011-07-07.
* ↑ (Ingelesez) Al-Duais, Mohammed; Jetschke, Gottfried. (2012). Herbal Medicine in Yemen: Traditional Knowledge and Practice and Their Value for Today's World. Leiden: Koninklijke Brill NV, 178 or. ISBN 9789004221505..
* ↑ (Ingelesez) Turmusani, Majid. «Yemen: Disability Profile» Disability World jatorrizkotik artxibatua (artxibatze data: 2016-03-04) (Noiz kontsultatua: 2023-10-30).
* ↑ (Ingelesez) «Blind Yemeni Woman Fulfills Her Dreams» My Vision Test News Archive 2008-05-20 (Noiz kontsultatua: 2015-08-06).
* 1 2 (Ingelesez) «UK Ambassador Praises Eman Association for Blind Females Care» Arabia 2000 2006-10-01.
* ↑ (Ingelesez) «Yemen LNG Celebrates International Women's Day, Establishes 'Balqis Award' For Successful Women NGOs» Yemen LNG Company 2012-03-11 (Noiz kontsultatua: 2015-08-11).

## Kanpo estekak

* Datuak: Q20880434
# Fatima el-Sharif

Fatima el-Sharif (arabieraz: فاطمة الشريف‎; c. 1911 - 2009ko urriaren 3a), ezkondu ondoren Fatimah as-Senussi (فاطمة السنوسي) deitua, Libiako erregina ezkontidea izan zen, Idris I Libiakoa, bere senarra, errege izendatu zutenetik Monarkia erori zen arte 1969an.

## Lehen urteak

Fatima el-Sharif Libian jaio zen, 1911. urte inguruan. Sayyid Ahmed Sharif as-Senussi ordena erlijiosoko buruzagi ohia zuen aita. 1929an, Egiptora ihes egin behar izan zuen Rodolfo Graziani mariskalak aginduta. 1931a iristean, bere lehengusu eta Zirenaikako emir zenarekin Idris al-Senussirekin ezkondu zen, Siwako oasian.

## Aginte urteak

1951. urtean, Idris errege izendatu zuten, hala, Fatimak erregina ezkontide kargua hartuz (nahiz eta ez izan honen emazte bakarra). Bi urte beranduago, 1953an hain zuzen ere, Fatima el-Sharifek eta Idris al-Senussik seme bat izan zuten, baina hau egun bete eskas zuela hil zen. Haien erregimenaren amaiera iritsi zen ordea, bikotea Turkian zegoen bitartean, 1969an, Muammar al Kadafik bultzatutako iraultzaren ondorioz.

## Erregimenaren amaiera eta epaiketa

Behin erregimena amaituta, Kairora egin zuen ihes Fatimak, Egiptora. Ondoren, in absentia epaitua izan zen Libiako Tribunal Popularraren eskutik eta 1971n bost urteko kartzela-zigorra ezarri zioten, bere jabetza guztiak kentzeaz gain. Hala ere, 2007.urtean etxearen jabetza berreskuratu zuen eta bertan bizi izan zen, Tripolin (Kairo), 2009an hil zen arte, 98urterekin.

## Erreferentziak

* 1 2 (Gaztelaniaz) Idris I de Libia. 2020-06-26 (Noiz kontsultatua: 2021-04-26).
* ↑ (Gaztelaniaz) Rodolfo Graziani. 2021-04-01 (Noiz kontsultatua: 2021-04-26).
* ↑ Muammar al Kadafi. 2019-04-08 (Noiz kontsultatua: 2021-04-26).

## Kanpo estekak

* Datuak: Q285647
* Multimedia: Fatima of Libya / Q285647
# Fatima Singhateh

Fatima Singhateh (Gambia) abokatua, epailea eta politikaria da. 2009 eta 2013 artean, epaile lanetan aritu zen lehendabizi Auzitegi Nagusian eta ondoren, Gambiako Apelazio Auzitegian. 2013tik 2017ra, Gambiako Justizia Ministro eta Fiskal Nagusi gisa aritu zen. Gaur egun, Nazio Batuen Erakundeko haurren salmenta eta sexu esplotazioari buruzko errelatore berezia da.

## Biografia

Erresuma Batuko Hull Unibertsitatera joan zen ikastera eta 1997an lizentziatu zen. Unibertsitate berean Nazioarteko Enpresa Zuzenbideko Masterra lortu zuen 1998an. 1998 eta 1999 bitartean Galesko Unibertsitatean Abokatuen Lanbide Ikastaroa egin zuen.
2013ko abuztuan Gambiako Gobernuko Fiskal Nagusi eta Justizia Ministro izendatu zuten. Sailburu izan zenean, justiziaren sektorean proiektu handiak abiarazi ziren, batez ere Ministerioaren lokalak eraberritzea eta lehen aldiz, Leiho Bakarreko Erregistroa martxan jartzea. 2015ean, bere Ministerioak sexu-delituen Legean zuzenketak zuzendu zituen, Gambian emakumeen mutilazio genitalen praktika legez kanpo utziz. 2016an, Gambian haurren ezkontzak legez kanpo utzi zituen legegintzaldiaren ahaleginak zuzendu zituen.
2020ko martxoan, Nazio Batuen Giza Eskubideen Kontseiluak Mama Singhateh izendatu zuen Haurren Salmenta eta Sexu Esplotazioari buruzko NBEko Errelatore Berezi, Maud de Boer-Buquicchioren ordeztuz.

## Ikusi ere

* Nazio Batuen kontalari berezia

## Erreferentziak

* ↑ Five Gambian Judges Appointed - Africa.gm - Africa news and information community. .
* ↑ Gambia's ruler names new justice minister after coup bid. .
* ↑ «Gambia: Mama Fatima Singhateh Bounces Back» allAfrica.com 14 January 2015.
* ↑ «OHCHR | Special Rapporteur on the sale of children» www.ohchr.org.
* ↑ «OHCHR | Ms. Mama Fatima Singhateh» www.ohchr.org (Noiz kontsultatua: 2022-01-29).
* ↑ Refurbished Justice Ministry building inaugurated - The Point Newspaper, Banjul, The Gambia. .
* ↑ Lyons, Kate. (2015-11-24). «The Gambia bans female genital mutilation» The Guardian ISSN 0261-3077..
* ↑ «Gambia: Bill outlawing child marriage to become law» www.aa.com.tr.
* ↑ «Ban on child brides becomes law in Gambia» eNCA.
* ↑ «Where global solutions are shaped for you | News & Media | HUMAN RIGHTS COUNCIL ADOPTS UNIVERSAL PERIODIC REVIEW OUTCOME OF BOSNIA AND HERZEGOVINA, HOLDS DEBATE ON THE INTERNATIONAL DECADE FOR PEOPLE OF AFRICAN DESCENT, AND SUSPENDS ITS FORTY-THIRD SESSI» www.unog.ch.
* ↑ nzoller. 2020-03 UN HR Special Procedures: 19 Experts appointed during 43rd session by HR Council. .

## Kanpo estekak

* Datuak: Q23772063
* Multimedia: Mama Fatima Singhateh / Q23772063
# Fatima al-Fihri

Fatima al-Fihri (Kairuan (Tunisia), ? – Fez (Maroko) 880) (فاطمة محمد الفهري, Oum al Banine izengoitiaz ezaguna, hau da, "Seme guztien ama") emakume arabiar eta musulman ospetsua, munduko lehen goi mailako irakaskuntza-instituzioa sortzeagatik. Instituzio hori Fezeko Al Quaraouiyineko Unibertsitatea da, gaur egun oraindik martxan dagoena.

## Biografia

Fatima Al-Fihriren aita Mohamed Al-Fihri zen, merkatari arabiar garrantzitsua. Familia osoa Tunisiatik Marokora bizitzera joan zen, Idris II.a erregearen garaian
Fatimari senarra eta anaia guztiak hil zitzaizkiolarik, ondare handia jaso zuen oinordetzan. Hala, ahizpa Mariamekin batera haien herriaren aldeko ekimen bat bultzatzea erabaki zuten. Madrasa bat eraiki zuten gazteriaren heziketari laguntzeko. X. menderako, madrasa hura herrialdearen benetako motor intelektuala zen. 859an, halaber, Fatimak munduko lehen unibertsitatea sortu zuen, Fezeko Al Quaraouiyineko Unibertsitatea, gaur egun oraindik martxan dagoena. Haren ospea mundu ezagun osoan zabaldu zen eta pentsalari asko erakarri zuen, tartean, Gerbert Aurillacekoa, gero Silvestre II.a aita santua izango zena. Gerbertek arabiar zifrak eta zeroaren kontzeptua Europan ezagutarazi zituen.
Miriam, Fatimaren ahizpa, bere aldetik, Fezeko l-Andalus meskita eraikitzeko dirua jarri zuelako da ezaguna.

## Kanpo estekak

* (Frantsesez):Al Quaraouiyineko Unibertsitateari buruzko informazioa.
* Datuak: Q182363
# Fatimako santutegia

Fatimako santutegia (portugesaz Santuário de Fátima) Portugalgo Santarem barrutian dagoen Cova da Iria udalerrian kokatutako santutegi ospetsu bat da. Ourém udalerritik 11 kilometrora dago, Leiria hiritik 25 kilometrora, Lisboa hiritik 120 kilometrora eta Oporto hiritik 180 kilometrora.
1917an Lúcia de Jesus, Francisco Marto eta Jacinta Marto haurrek Fatimako Ama Birjina agertu zitzaiela baieztatu zuten (ordutik aurrera Hiru Artzaintxoak ezizena jaso zutelarik). Agerpen horietako batean Ama Birjinak leku hartan kapera bat eraikitzeko esan ziela aipatu zuten, hain zuzen ere gaur egun santutegiren erdigunea dena, bertan Nossa Senhora edo Gure Amaren irudia dagoelarik. Santutegia 1928an eraikitzen hasi eta 1953ko urriaren 7an sagaratu zen. Denbora igaro hala, santutegia handituz joan zen, azkenik gaur egun ezagutzen dugun eraikin multzoa izatera iritsi arte, bi basilika izatera ailegatuz.

## Iruditegia

* Basilikaren aurrealdea.
* Basilikaren barnealdea.
* Fatimako Ama Birjinaren irudia, agerpenen kaperan.
* Santutegiaren ikuspegi panoramikoa.

## Kanpo estekak

* Fatimako santutegiaren webgunea (eleanitza)
# Félix Denayer

Félix Veronique Denayer,, (Edegem, Belgika, 1990eko urtarrilaren 31a), belar-hockeyan lehiatzen den kirolari belgikarra da.
Bi Udako Olinpiar Jokotan dominak eskuratu zituen; Rio 2016an (Rio de Janeiro), zilarrezkoa eskuratu zuen, eta, Tokio 2020an (Tokio), berriz, urrezkoa, bietan belar-hockeyan eta Belgikako taldearekin, azkena Australia eta Indiaren aurretik.
Taldea, honako hauek osatzen zuten: Gauthier Boccard, Tom Boon, Thomas Briels, Cédric Charlier, Félix Denayer, Nicolas De Kerpel, Arthur De Sloover, Sébastien Dockier, John-John Dohmen, Simon Gougnard, Alexander Hendrickx, Antoine Kina, Loïck Luypaert, Augustin Meurmans, Victor Wegnez, Vincent Vanasch, Florent Van Aubel eta Arthur Van Doren-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Gizonezkoa. |
| 2020 | Tokio Japonia | 01 ! | Gizonezkoa. |

## Erreferentziak

* ↑ «Felix Denayer» olympedia.org (Ingelesez)
* ↑ «Felix Denayer» FIH (Ingelesez)

## Kanpo estekak

* Datuak: Q5511587
# Félix Dupanloup

Félix Dupanloup (Saint-Félix, Savoia, 1802ko urtarrilaren 3a - Lacombe gaztelua, Savoia, 1878ko urriaren 11) frantses prelatua izan zen. Frantziako Akademiako kidea eta Orléansko apezpikua, alderdi katoliko-liberaleko burua izan zen Bigarren Inperioaren garaian. Diputatu izendatu zuten 1871. urtean, eta senatari hautatu zuten bost urte geroago. Pedagogiari eta kristau-ikasbideari buruzko obrak eman zituen argitara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q708846
* Multimedia: Félix Dupanloup / Q708846
# Félix Erbiti

Félix Erbiti Barcelona (Luzaide, 1910eko uztailaren 29a - Madril, 2000ko azaroaren 24a) nafar apaiz oblatua izan zen. 1933an apaiz bilakatua, 1954an Pio XII.ak Espainiar Sahara eta Ifniko prefektu apostoliko izendatu zuen. Marokoar okupazioaren ostean karguan jarraitu zuen 1994ra arte.
# Félix Gaillard

Félix Gaillard (Paris, 1919eko azaroaren 5a - Jersey, 1970eko uztailaren 10a) frantses politikaria izan zen.
Nazien kontrako Erresistentziako kidea izan zen (1943). Diputatu erradikal-sozialista hautatu zuten (1946), eta IV. Errepublikako zenbait kargu izan zituen. 1957an Kontseiluko lehendakari izendatu zuten. Bere garaiko ekonomiaren egoera txarrari eta Aljeriako Auziari aurre egin behar izan zien. Frantziak Aljeriako Nazio Askatasunerako Frontearen Sakieth Sidi Yusef baseari (Tunisia) eraso zionean, protesta biziak izan ziren bai Frantzian, bai atzerrian. Horren ondorioz, Gaillarden gobernuak 1958ko apirilaren 15ean dimisioa aurkeztu zuen, eta 1958ko maiatzaren 13an Aljeriako matxinada piztu zen. Asanbladako diputatu hautatu zuten 1966an. Itsasoan galdu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q365413
# Félix Faure

    Beste esanahietarako, ikus «Félix Faure (Parisko metroa)».
François Félix Faure (Paris, 1841eko urtarrilaren 30a - ib., 1899ko otsailaren 16a) frantziar politikaria izan zen, 1895 eta bere heriotza artean lehendakari izandakoa.
Le Havren dendaria zela, errepublikazale aurrerakoien taldean sartu zen. Jean Casimir-Perier kargua utzi zuenean, lehendakari hautatu zuten. Istripu zerebrobaskular baten ondorioz hil zen.

## Ikus, gainera

* Félix Faure (Parisko metroa)
* Datuak: Q296076
* Multimedia: Félix Faure / Q296076
# Félix Faure (Parisko metroa)

    Beste esanahietarako, ikus «Félix Faure».
Félix Faure Parisko metroaren geltokia da, Paris udalerriko 15. barrutian dagoena.

## Ikus, gainera

* Parisko metroa
* Parisko metroaren geltokiak
* 8. linea (Parisko metroa)
* Félix Faure

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1479476
* Multimedia: Félix Faure (Paris Metro) / Q1479476
# Félix Garreta

Félix Martí Garreta (Palau-solità i Plegamans, Katalunia, 2004ko apirilaren 21a) Kataluniar futbolaria da. Atzelari lanetan aritzen da, bai erdialdean bai ezkerraldean.

## Ibilbidea

2023ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Betis Deportivo | 1.F | 2021/22 | 3 | 0 | - | - | - | - | - | - | - | - | - | - | 3 | 0 |
| Betis Deportivo | 2.F | 2022/23 | 29 | 1 | - | - | - | - | - | - | - | - | - | - | 29 | 1 |
| Betis Deportivo | Denera | Denera | 32 | 1 | - | - | - | - | - | - | - | - | - | - | 32 | 1 |
| Betis | 1. | 2022/23 | 1 | 0 | 1 | 0 | - | - | 0 | 0 | - | - | 0 | 0 | 1 | 0 |
| Betis | Denera | Denera | 1 | 0 | 1 | 0 | - | - | 0 | 0 | - | - | 0 | 0 | 1 | 0 |
| Amorebieta | 2. | 2023/24 | 31 | 4 | 2 | 0 | - | - | - | - | - | - | - | - | 33 | 4 |
| Amorebieta | Denera | Denera | 31 | 4 | 2 | 0 | - | - | - | - | - | - | - | - | 33 | 4 |
| Betis | 1. | 2024/25 | - | - | - | - | - | - | - | - | - | - | - | - | - | - |
| Betis | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 63 | 5 | 3 | 0 | - | - | 0 | 0 | - | - | 0 | 0 | 66 | 5 |

## Kanpo estekak

* Fitxa
* Datuak: Q115923122